REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj 06-2/95-19

18. april 2019. godine

B e o g r a d

Z A P I S N I K

43. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 18. APRILA 2019. GODINE

Sednica je počela u 9.30 časova.

 Sednicom je predsedavala Katarina Rakić, predsednik Odbora.

 Sednici su prisustvovali članovi Odbora: Jovica Jevtić, Jasmina Karanac, Stefana Miladinović, Ognjen Pantović, Snežana B Petrović, Dalibor Radičević i Olivera Pešić.

Sednici su prisustvovali zamenici članova Odbora: Goran Kovačević (zamenik Zorana Milekića) i Vladimir Petković (zamenik dr Vladimira Orlića).

Sednici nisu prisustvovali članovi Odbora: Dragan Vesović, Dragan Jovanović, Nenad Konstatinović, Marina Ristić, Saša Radulović, Novica Tončev i Goran Ćirić, niti njihovi zamenici.

Sednici su prisustvovali iz Ministarstva građevinarstva, saobraćaja i infrastrukture: Aleksandra Damnjanović, državni sekretar, Jovanka Atanacković, Zoran Ilić, Đorđe Milić, Saša Stojanović, i Lazar Radaković, pomoćnici ministra. Iz Republičkog geodetskog zavoda sednici je prisustvovala Bojana Jakšić Kovačević, načelnik Odeljenja za normativne poslove.

Odbor je, jednoglasno (10 za), u skladu sa predlogom predsednika Odbora usvojio sledeći

D n e v n i r e d:

1. Razmatranje Predloga zakona o izmeni Zakona o upravljanju aerodromima, koji je podnela Vlada (broj 011-393/19 od 6. marta 2019. godine);

2. Razmatranje Predloga zakona o izmenama i dopunama Zakona o planiranju i izgradnji, koji je podnela Vlada (broj 351-1399/19 od 29. marta 2019. godine);

3. Razmatranje Predloga zakona o izmenama i dopunama Zakona o žičarama za transport lica, koji je podnela Vlada (broj 346-1488/19 od 15. aprila 2019. godine);

4. Razmatranje Predloga zakona o izmenama i dopunama Zakona o prevozu putnika u drumskom saobraćaju, koji je podnela Vlada (broj 344-1487/19 od 15. aprila 2019. godine);

5. Razmatranje Predloga zakona o izmeni i dopuni Zakona o postupku upisa u katastar nepokretnosti i vodova, koji je podnela Vlada (broj 011-1489/19 od 15. aprila 2019. godine);

6. Razmatranje Predloga zakona o potvrđivanju Sporazuma između Vlade Republike Srbije i Vlade Ujedinjenog Kraljevstva Velike Britanije i Severne Irske o međunarodnom drumskom saobraćaju, koji je podnela Vlada (broj 011-1211/19 od 28. marta 2019. godine).

 Predsednik Odbora, Katarina Rakić, predložila je da se radi efikasnijeg rada Odbora, obavi objedinjeni zajednički načelni i jedinstven pretres o tačkama 1. do 6. Dnevnog reda. Odbor je, jednoglasno (10 za), usvojio ovaj predlog.

 Pre prelaska na rad prema utvrđenom Dnevnom redu, Odbor je usvojio jednoglasno (10 za) zapisnik 41. sednice Odbora održane 13. februara 2019. godine.

**Razmatranje prve do šeste tačke Dnevnog reda**

 U uvodnom izlaganju Aleksandra Damnjanović, državni sekretar, Ministarstva saobraćaja, građevinarstva i infrastrukture, je istakla da su izmene i dopune zakona po svom karakteru značajne mada ne obimne. Izmena Zakona o upravljanju aerodromima odnosi se na brisanje odredbe koja određuje sedište za aerodrome Republike Srbije. Izmenama i dopunama Zakona o planiranju i izgradnji preciziraju se pojedine odredbe u cilju bolje i lakše primene u praksi ovog zakona, a suštinska izmena se odnosi na obezbeđivanje odgovarajućeg prava u postupcima pribavljanja građevinske dozvole za linijske infrastrukturne objekte. Republika Srbija ulazi u novi investicioni ciklus u vrednosti od 5 milijardi evra i Ministarstvo je u postupku za pribavljanje dokumentacije, koja je propisana Zakonom o planiranju i izgradnji, uočilo određene tačke koje usporavaju ceo postupak. Građevinska dozvola se izdaje za određenu celu deonicu i Ministarstvo u tom pogledu mora imati određeni dokaz o odgovarajućem pravu. Imajući u vidu da postupci eksproprijacije mogu da traju dugo, posebno kada postoje zabeležbe upravnog spora, Predlogom zakona predložene su izjave investitora da će se do okončanja, odnosno do pribavljanja upotrebne dozvole rešiti imovina što u fazi izdavanja građevinske dozvole predstavlja odgovarajući i adekvatni dokaz nadležnom organu. Posebno je naglašeno da je u fazi prijave radova omogućeno da se gradi, tj da je omogućena prijava radova samo na deonicama na kojima je rešena imovina. Dozvoljeno je da se mogu koristiti podaci iz projekata eksproprijacije, koja je inače sastavni deo projekta za građevinsku dozvolu. Takođe, pomeren je rok za donošenje novih planskih dokumenata detaljne regulacije na dve godine. Izmenama i dopunama Zakona o prevozu putnika u drumskom saobraćaju preciziraju se uslovi za vozače da bi se omogućila brža prekvalifikacija za profesionalne vozače, a sve u skladu sa odredbama Zakona o bezbednosti saobraćaja. Izmene i dopune Zakona o planiranju i izgradnji su determinisale i izmene i dopune Zakona o postupku upisa u katastar nepokretnosti i vodova. Pojašnjeno je da postoje dve izmene, prva se odnosi na praktično utvrđivanje prioriteta za rešavanje, kada su postupci eksproprijacije u pitanju, a druga se odnosi na nemogućnost stavljanja zabeležbe za objekte za koje je utvrđen javni interes i za koje je doneto pravosnažno rešenje o eksproprijaciji. U odredbama međunarodnih ugovora koje Republika Srbija zaključuje za realizaciju linijskih infrasktrukturnih objekata nepokretnosti koje su predmet eksproprijacije predaju se u posed bez tereta i zabeležbe.

Prva tačka dnevnog reda: **Razmatranje Predloga zakona o izmeni Zakona o upravljanju aerodromima, koji je podnela Vlada**

 Odbor je, u skladu sa članom 155. stav 2. Poslovnika Narodne skupštine, odlučio, jednoglasno (10 za), da predloži Narodnoj skupštini da prihvati Predlog zakona o izmeni Zakona o upravljanju aerodromima, koji je podnela Vlada u načelu.

 Za izvestioca Odbora na sednici Narodne skupštine određena je Katarina Rakić, predsednik Odbora.

Druga tačka dnevnog reda: **Razmatranje Predloga zakona o izmenama i dopunama Zakona o planiranju i izgradnji, koji je podnela Vlada**

 Odbor je, u skladu sa članom 155. stav 2. Poslovnika Narodne skupštine, odlučio, jednoglasno (10 za), da predloži Narodnoj skupštini da prihvati Predlog zakona o izmenama i dopunama Zakona o planiranju i izgradnji u načelu.

 Za izvestioca Odbora na sednici Narodne skupštine određena je Katarina Rakić, predsednik Odbora.

Treća tačka dnevnog reda: **Razmatranje Predloga zakona o izmenama i dopunama Zakona o žičarama za transport lica, koji je podnela Vlada**

 Odbor je, u skladu sa članom 155. stav 2. Poslovnika Narodne skupštine, odlučio, jednoglasno (10 za), da predloži Narodnoj skupštini da prihvati Predlog zakona o izmenama i dopunama Zakona o žičarama za transport lica, koji je podnela Vlada u načelu.

 Za izvestioca Odbora na sednici Narodne skupštine određena je Katarina Rakić, predsednik Odbora.

Četvrta tačka dnevnog reda: **Razmatranje Predloga zakona o izmenama i dopunama Zakona o prevozu putnika u drumskom saobraćaju, koji je podnela Vlada**

 Odbor je, u skladu sa članom 155. stav 2. Poslovnika Narodne skupštine, odlučio, jednoglasno (10 za), da predloži Narodnoj skupštini da prihvati Predlog zakona o izmenama i dopunama Zakona o prevozu putnika u drumskom saobraćaju, koji je podnela Vlada u načelu.

 Za izvestioca Odbora na sednici Narodne skupštine određena je Katarina Rakić, predsednik Odbora.

Peta tačka dnevnog reda: **Razmatranje Predloga zakona o izmeni i dopuni Zakona o postupku upisa u katastar nepokretnosti i vodova, koji je podnela Vlada**

 Odbor je, u skladu sa članom 155. stav 2. Poslovnika Narodne skupštine, odlučio, jednoglasno (10 za), da predloži Narodnoj skupštini da prihvati Predlog zakona o izmeni i dopuni Zakona o postupku upisa u katastar nepokretnosti i vodova, koji je podnela Vlada u načelu.

 Za izvestioca Odbora na sednici Narodne skupštine određena je Katarina Rakić, predsednik Odbora.

Šesta tačka dnevnog reda: **Razmatranje Predloga zakona o potvrđivanju Sporazuma između Vlade Republike Srbije i Vlade Ujedinjenog Kraljevstva Velike Britanije i Severne Irske o međunarodnom drumskom saobraćaju, koji je podnela Vlada**

 Odbor je, u skladu sa članom 155. stav 2. Poslovnika Narodne skupštine, odlučio, jednoglasno (10 za), da predloži Narodnoj skupštini da prihvati Predloga zakona o potvrđivanju Sporazuma između Vlade Republike Srbije i Vlade Ujedinjenog Kraljevstva Velike Britanije i Severne Irske o međunarodnom drumskom saobraćaju, koji je podnela Vlada.

 Za izvestioca Odbora na sednici Narodne skupštine određena je Katarina Rakić, predsednik Odbora.

\*

\* \*

Na sednici Odbora vođen je tonski zapis.

 Sednica je zaključena u 9.50 časova.

SEKRETAR ODBORA PREDSEDNIK ODBORA

 Biljana Ilić Katarina Rakić